L'Ordre ENS/157/2017, de 14 de juliol (DOGC núm. 7416, de 20.7.2017), aprova les bases reguladores per a la concessió de subvencions a centres educatius privats i a centres educatius públics que no siguin de titularitat de la Generalitat de Catalunya, autoritzats pel Departament d'Ensenyament per impartir programes de formació i inserció (PFI).
Els apartats 19.2 i 19.3 de les bases reguladores determinen que la justificació de la subvenció es farà mitjançant la presentació d'un compte justificatiu simplificat, amb aportació de justificants de despesa.
Tanmateix, atès que es compleixen els requisits de concessió i justificació per mòduls establerts a l'Ordre ECO/172/2015, de 3 de juny, sobre les formes de justificació de subvencions (DOGC núm. 6890, d'11.6.2015), s'ha considerat convenient modificar la modalitat de justificació i aplicar la modalitat de justificació amb mòduls.
En aquest sentit, la convocatòria establirà l'import corresponent al mòdul de cadascun dels perfils professionals de PFI que seran subvencionables.
L'apartat 14 de les bases reguladores defineix els criteris de valoració de les sol·licituds, en el segon dels quals es fa referència a l'experiència i resultats del centre en impartir Programes de qualificació professional inicial (PQPI).
Atès que aquests programes no s'imparteixen des del curs 2014-15 es fa necessari actualitzar aquest segon criteri de valoració i incorporar-hi altres aspectes que contribueixin a avaluar la capacitat i l'experiència del centre per a impartir amb millor qualitat els PFI.
Per això, tot mantenint els criteris de valoració de les sol·licituds establerts a l'apartat 14 de les bases reguladores, es preveu que en la convocatòria es concretin els aspectes a tenir en compte per a cada criteri, d'acord als canvis en la realitat dels centres i de l'oferta educativa.
La publicació de la Llei orgànica 3/2018, de 5 de desembre, fa necessària l'actualització de l'apartat 27 de les bases reguladores, que fa referència a la protecció de dades de caràcter personal.
Conseqüentment, d'acord amb l'article 92 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General de Formació Professional i Ensenyaments de Règim Especial, i en ús de les atribucions que m'han estat conferides,
Substituir l'apartat 2 de la base 4, Requisits dels Programes de Formació i Inserció subvencionats, pel redactat següent:
"4.2 S'han d'impartir d'acord amb la normativa general que regula els programes i amb els currículums establerts: Resolució ENS/1102/2014, de 21 de maig, per la qual s'estableixen els programes de formació i inserció, Resolució ENS/2250/2014, de 6 d'octubre, de l'estructura dels programes de formació i inserció, Resolució ENS/1470/2018, de 27 de juny, per la qual es modifica l'annex 2 de la Resolució ENS/2250/2014, de 6 d'octubre, i Resolució EDU/735/2019, de 20 de març, per la qual s'estableix el contingut i la durada dels mòduls de formació general i dels mòduls de formació professional comuns a tots els perfils professionals dels programes de formació i inserció.
Els currículums corresponents a cadascun dels perfils professionals es poden consultar a la xarxa telemàtica del Departament d'Educació."
2.1 Substituir l'apartat 1 de la base 7, Quantia de la subvenció, pel redactat següent:
"7.1 L'import de la subvenció que s'atorgarà a cada programa serà l'import del mòdul econòmic establert en la convocatòria per a cadascun dels perfils professionals subvencionables.
L'import definitivament atorgat, una vegada finalitzat el programa, serà el resultat d'aplicar al programa el valor del mòdul que correspongui.
El valor del mòdul serà el resultat de sumar la part fixa del mòdul i la part variable del mòdul.
La part variable del mòdul serà el resultat d'aplicar els indicadors que es detallin en la convocatòria, relatius al desenvolupament real del programa i al nombre d'alumnes que hagi participat i finalitzat la formació, d'acord amb la documentació per a la justificació presentada pel centre i a les verificacions realitzades pel Departament d'Educació."
Substituir la base 8 pel redactat següent:
Es considera despesa subvencionable la que de manera inequívoca respongui a la naturalesa de l'activitat subvencionada, resulti estrictament necessària, hagi estat realitzada en les condicions que estableix la normativa vigent i s'executi respectant els terminis, els requisits i les obligacions establerts en aquestes bases reguladores i en la convocatòria corresponent.
En cap cas el cost dels béns o serveis subvencionats no pot superar el seu valor de mercat.
Les despeses subvencionables es correspondran als conceptes previstos en el pressupost presentat amb la sol·licitud de subvenció."
Substituir la base 14 pel redactat següent:
14.1 Les sol·licituds es valoren d'acord amb els criteris i puntuacions següents:
a) Necessitats territorials i diversitat d'oferta (fins a 30 punts).
b) Capacitat del centre, experiència i resultats en la impartició de Programes de Formació i Inserció(PFI) (fins a 35 punts).
c) Projecte d'aplicació del PFI en el centre, en base a l'informe presentat pel centre educatiu d'acord amb el model establert (màxim 35 punts).
A la convocatòria es detallaran els aspectes a valorar per a cadascun d'aquests criteris i les puntuacions corresponents.
14.2 Les sol·licituds hauran d'obtenir una valoració mínima de 50 punts per ser seleccionades."
Substituir la base 19 pel redactat següent:
19.1 La modalitat de justificació és la justificació amb mòduls.
19.2 Dins del termini previst en la convocatòria, els centres beneficiaris han de presentar la justificació per mitjans telemàtics a l'apartat "Tràmits" del web de la Generalitat de Catalunya ( http://tramits.gencat.cat ).
19.3 Els centres beneficiaris han de presentar la següent documentació per a cada programa subvencionat, d'acord amb els models establerts per a la convocatòria:
Una memòria explicativa del compliment de la finalitat del programa subvencionat, amb indicació de l'organització del programa, de les activitats desenvolupades i dels resultats obtinguts, segons model establert.
Una memòria econòmica que ha de contenir com a mínim:
a) Declaració responsable del representant legal del centre en la que s'hi especifiqui el PFI desenvolupat i el mòdul econòmic de subvenció corresponent.
b) Declaració responsable del representant legal del centre amb el càlcul de la quantia de la subvenció, d'acord als indicadors que figuren a la memòria d'actuació presentada i els mòduls previstos en la convocatòria.
c) Relació detallada d'altres ingressos o subvencions que hagin finançat el PFI amb indicació del seu import i procedència, si escau.
d) Declaració responsable del representant legal del centre conforme la subvenció concedida s'ha destinat íntegrament al desenvolupament del PFI subvencionat i s'han complert amb el que estableixen les bases i a la convocatòria.
El Departament d'Educació podrà establir en la convocatòria l'aportació d'altra documentació complementària per a la justificació de la subvenció.
19.4 Transcorregut el termini establert de justificació sense que aquesta s'hagi presentat, l'òrgan gestor ha de requerir al centre beneficiari que la presenti en el termini improrrogable de 15 dies hàbils.
La presentació de la justificació en el termini addicional que estableix aquest apartat no eximeix la persona beneficiària de les sancions que, d'acord amb la Llei 38/2003, de 17 de novembre, general de subvencions, corresponguin.
19.5 El centre beneficiari de la subvenció s'ha de sotmetre a les actuacions de comprovació de l'entitat concedent, a les de control de l'activitat econòmica financera que correspongui, a la Intervenció General de la Generalitat, a la Sindicatura de Comptes, o altres òrgans competents, i en particular a les derivades de l'article 97 del text refós de la Llei de finances públiques de Catalunya aprovat pel Decret legislatiu 3/2002, de 24 de desembre.
19.6 El centre està obligat a conservar els documents justificatius de l'aplicació dels fons rebuts, inclosos els documents electrònics, i a posar a disposició de l'òrgan concedent i dels òrgans de control tots els llibres, registres i documents que li siguin exigibles per a la justificació de la subvenció mentre puguin ser objecte d'actuacions de comprovació i control.
Els centres que hagin obtingut una altra subvenció per impartir el mateix programa caldrà que conservin una còpia de la justificació i de la memòria presentades als altres ens dels quals hagi rebut subvenció."
Suprimir de l'apartat 1k de la base 21, Obligacions dels centres educatius beneficiaris, la referència a l'import concret de 18.000 €, relativa als llindars establerts a la normativa vigent de contractes públics per a la contractació menor.
Suprimir els apartats b), d), e) i f) de la base 23.3.2
Substituir la base 27 pel redactat següent:
Per mitjà de la presentació de la sol·licitud les entitats interessades atorguen el seu consentiment per al tractament de les dades necessàries pel procediment de concessió d'aquestes subvencions.
Així mateix, aquestes entitats es comprometen a donar compliment a la normativa reguladora de protecció de dades de caràcter personal, d'acord amb el que determina el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), així com la Llei orgànica 3/2018, de 5 de desembre, de protecció de dades personals i garantia dels drets digitals.
Les dades personals que es recullin s'incorporen al tractament "Programes de formació i inserció", el responsable del qual és la Direcció General de Formació Professional Inicial i Ensenyaments de Règim Especial.
Les entitats beneficiàries poden exercir els drets d'accés rectificació, cancel·lació, limitació i oposició mitjançant comunicació, adreçada a la Direcció General de Formació professional Inicial i Ensenyaments de Règim Especial (Via Augusta, 202-226, 08021), o bé una comunicació signada electrònicament a l'adreça [EMAIL].
Les dades només seran comunicades a organismes públics competents en la matèria i a qualsevol altre organisme que sigui necessari per aconseguir la finalitat del tractament.
En aquests casos els drets d'accés rectificació, cancel·lació, limitació i oposició es poden exercir mitjançant comunicació, adreçada a la entitat beneficiaria.
D'acord amb la Llei general de subvencions la documentació que serveixi per justificar i acreditar l'aplicació dels fons rebuts en concepte de la subvenció, en la qual s'inclouen els documents electrònics, s'ha de conservar durant tot el termini en què puguin ser objecte de les actuacions de comprovació i control."
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala contenciosa administrativa del Tribunal Superior de Justícia de Catalunya, en el termini de dos mesos comptats a partir de l'endemà de la publicació al DOGC, segons el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant el conseller d'Educació, en el termini d'un mes comptat a partir de l'endemà de la publicació al DOGC, segons el que estableixen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les Administracions Públiques, o qualsevol altre recurs que considerin convenient per a la defensa dels seus interessos.